কলকাতার ভূগোল
কলকাতা ভারতের পূর্বভাগে অবস্থিত। এটা হুগলি নদীর তীর বরাবর সমান্তরালভাবে বিস্তৃত। কলকাতা পৌরসংস্থা ১৮৫ বর্গকিলোমিটার (৭১ বর্গমাইল) অঞ্চল জুড়ে বিস্তৃত। এটি ১৭ ফুট (৫.২ মিটার) উচ্চতায় সমুদ্রপৃষ্ঠের নিকটে অবস্থিত।[তথ্যসূত্র প্রয়োজন] পশ্চিমের শহরতলি ব্যতীত পুরো এলাকাটি গঙ্গা ব-দ্বীপে অবস্থিত। কলকাতার বেশিরভাগই জলাভূমিতে পরিপূর্ণ ছিল, যার অবশিষ্টাংশ শহরের পূর্বপ্রান্তে পাওয়া যায় এবং এটি পূর্ব কলকাতা জলাভূমি নামে পরিচিত।